ผีแดง เตรียมทุ่ม 35 ล้านปอนด์ ล่า คาวานี
สำนักข่าวต่างประเทศ รายงานวันที่ 14 ก.พ. ว่า ปิศาจแดง แมนเชสเตอร์ ยูไนเต็ด สโมสรยักษ์ใหญ่แห่งศึกพรีเมียร์ลีก อังกฤษ เตรียมทุ่มเงิน 35 ล้านปอนด์ เพื่อคว้าตัว เอดินสัน คาวานี  กองหน้าทีมชาติอุรุกวัย ของทีมปารีส แซงต์ แชร์แมง  สโมสรในศึกลีก เอิง ฝรั่งเศส มาร่วมทีม หลังจบฤดูกาลนี้,สำหรับ คาวานี วัย 28 ปี เป็นที่คาดกันว่าเป็นเป้าหมายแรกที่ โชเซ มูรินโญ จะดึงมาร่วมทัพ หากกุนซือชาวโปรตุเกสเข้ามาเป็นผู้จัดการทีมคนใหม่ของทีมแมนเชสเตอร์ ยูไนเต็ด หลังจบฤดูกาลนี้ โดยรายงานล่าสุดระบุว่า มูรินโญ พร้อมเสริมทัพครั้งสำคัญที่จะช่วยพัฒนาทีมแมนเชสเตอร์ ยูไนเต็ด ให้แข็งแกร่งกว่าที่เป็นอยู่ และทางทีมปิศาจแดง ก็ยินดีทุ่มเงิน 35 ล้านปอนด์ สำหรับการคว้าตัว คาวานี มาร่วมทีมให้ มูรินโญ ได้ใช้งาน,ทั้งนี้ เป็นที่เชื่อกันว่า คาวานี จะได้รับอนุญาติให้ย้ายออกจากทีมเปแอสเช หลังจบฤดูกาลนี้ หลังจากที่สโมสรทำการต่อสัญญา กับ โลรองต์ บลองก์ ไปเรียบร้อยแล้ว  ทำให้อนาคตของเขาในปารีสแทบจะหมดลงไปในทันที เนื่องจาก  บลองก์ ปลื้มฝีเท้าของ ซลาตัน  อิบราฮิโมวิช ดาวยิงเบอร์ 1 ของทีมมากว่า
ปิศาจแดง แมนเชสเตอร์ ยูไนเต็ด เตรียมทุ่มเงิน 35 ล้านปอนด์ เพื่อคว้าตัว เอดินสัน คาวานี ดาวยิงทีมปารีส แซงต์ แชร์แมง มาร่วมทีม หลังจบฤดูกาลนี้
พรีเมียร์ลีก,แมนเชสเตอร์ ยูไนเต็ด,ปารีส แซงต์ แชร์แมง,เอดินสัน คาวานี,ข่าวกีฬา,ข่าว,ไทยรัฐออนไลน์